钦定古今图书集成/明伦汇编/官常典/第634卷 > 段荣
## 钦定古今图书集成/明伦汇编/官常典/第634卷 > 段荣

按《北齐书》本传，“荣字子茂，姑臧武威人也。高祖建义
山东，荣赞成大策，为行台右丞、西北道慰喻大使，巡
方晓喻，所在下之。高祖南讨邺，留荣镇信都，仍授镇
北将军、定州刺史。时攻邺未克，所须军资，荣转输无
阙。高祖入洛，论功封姑臧县侯，邑八百户，转授瀛洲
刺史。荣妻，皇后姊也。荣恐高祖招私亲之议，固推诸”
将，竟不之州。寻行相州事。后为济州刺史。天平三年转行秦州事。荣性温和，所历皆推仁恕，民吏爱之。初，
高祖将图关右，与荣密谋，荣盛称未可。及渭曲失利，
高祖悔之，曰：“吾不用段荣之言，以至于此。”四年，除山
东大行台、大都督，甚得物情。元象二年五月卒，年六
十二。赠使持节、定冀沧瀛四州诸军事、定州刺史、太
尉、尚书左仆射，谥曰“昭景。”